שועל ארגנטינאי לבן

שועל ארגנטינאי לבן (שם מדעי:Lycalopex vetulus, בעבר - Pseudalopex vetulus) הוא מין בסוג שועל דרום-אמריקני האנדמי לברזיל. דמוי-שועל זה חי בעיקר במערכת האקולוגית הברזילאית בסראדו.

מאפיינים 
השועל הארגנטינאי הלבן הוא בעל גוף רזה, קצר יחסית, חרטום מחודד וקצר ואוזניים גדולות. לשועל זה שיניים קטנות, פרווה קצרה ופסים כהים על גבו. אורך זנבו של השועל הארגנטינאי האפור 28-32 ס"מ, צבע קצה זנבו שחור ועל חלקו העליון של הזנב עובר פס כהה. אוזנייו והחלקים החיצוניים של רגליו בצבע אדמדם או חום-צהוב. חלקו העליון של גופם אפור ואילו צבע חלקו התחתון לבנבן או בעל גוון חום צהבהב. משקלו בין 2.7 ל-4 ק"ג. אורך הראש והגוף 58-64 ס"מ.

השועל הארגנטינאי הלבן פעיל במהלך היום. הוא אוכל כל אך ניזון בעיקר מטרמיטים, חיפושיות זבל, חסרי חוליות קטנים וחרקים אחרים.

תקופת הרבייה היא בתחילת הסתיו. ההיריון אורך כחודשיים ובסופו נולדים לרוב בין 2 ל-4 גורים.

קישורים חיצוניים

 שועל ארגנטינאי לבן באתר IUCN 
 Hoary Fox באתר canids.org 
 Lioncrusher's Domain - Hoary Zorro

הערות שוליים 

ערכים שבהם תבנית בריטניקה אינה מתאימה
בעלי חיים שתוארו ב-1842
טקסונים שתוארו בידי פטר וילהלם לונד
שועל דרום-אמריקני
ברזיל: מינים אנדמיים
ברזיל: יונקים
בעלי חיים בסראדו